تبريز شهري يئنه موهوم صنعت، تيجارت و مدنيت مرکزي اولاراق قاليردي. نايبلر يئرلرده خانين داياقلاري حساب اولونوردولار. شهر مأمورلاري دا نايب وظيفه‌سي داشيييرديلار. بوندان باشقا شهر مأمورلاري سيراسينا قالابگي، دارغا و گئجه قارووولونون باشچيسي اولان اساس‌باشي دا داخيل ايدي. نايب تصروفاتي ايداره ائدير، وئرگيلرين واختيندا ييغيلماسي اوچون خانين قارشيسيندا مسئوليت داشييير، موکلّفيتلرين يئرينه يئتيريلمه‌سيني طلب ائديردي. تبريز شهري قديم تيجارت و صنعتکارليق مرکزي کيمي اؤز شؤهرتيني ساخلاميشدي. بورادا چوخلو باجاريقلي اوستالار ياشاديغيندان ديگر آذربايجان شهرلرينه اوستالار بورادان دعوت اولونوردو. اون سککيزینجی عصرين 70-جي ايللرينده آذربايجاندا اولموش روس سياحي س.قمئلينين معلوماتينا گؤره شاماخي‌لي محمد سعيد خان شهرده ايپکچيليگي برپا ائتمک اوچون تبريزدن شاماخي‌يا يوزه قدر اوستا دعوت ائتميشدير. تبريز هم ده ايري توخوجولوق مرکزي کيمي شؤهرت قازانميشدي. بورانين ايپک محصوللاري اؤز کئيفيتينه گؤره ديگر شهرلرين محصوللاريندان اوستون ايدي. بو شهرده ايلده 60 مين تايا ياخين يوکسک کئيفيتلي محصول ايستحصال اولونوردو. او دؤورون سياحلاريندان بيري يازيردي: "شهر بازاري گئنيشدير. بورادا آسیا ماللاريندان باشقا آوروپا ماللاري دا ساتيلير. کاغيذ و يون ماتئرياللاري چوخدور. اينگيليس و هولند ماهودو، عالا شاللار و خالچالار، شوشه و چيني قابلار، بعضي پولاد اشيالار و س. تبريز بازاريندا کيفايت قدردير".